पाएं अपने शहर की ताज़ा ख़बरें और फ्री ई-पेपरडाउनलोड करें
नटनागरा तालाब की टूटी पाल काे सुधारने का काम बुधवार से शुरू कर दिया गया है। 10 जून तक इसे पूरा करने का टारगेट दिया गया है ताकि बारिश में तालाब में पानी संग्रहण में परेशानी न हाे। पाल काे 97 लाख रुपए की लागत से बनाया जाएगा। कलेक्टर आलाेक कुमार सिंह ने संज्ञान लिया औ यहां काम शुरू करवाया। अब फिर से तालाब में पानी संग्रहित हाे सकेगा।
गाैरतलब है कि भास्कर ने 4 मई के अंक में नटनागरा तालाब का फाेटाे के साथ समाचार प्रमुखता से प्रकाशित किया था। गत वर्ष भारी बारिश के बाद तालाब में काफी पानी संग्रहित हाे गया था। पानी के दबाव से तालाब की पाल ढह गई थी। इसे बारिश में ही तालाब खाली हाे गया। यहां तक की तालाब में पाली गई मछलियां भी बह गई थी।
इसके बाद तालाब की किसी ने सुध नहीं ली थी। इस गर्मी में तालाब पूरी तरह से सूख गया था। इसमें तरबूज की खेती करने के लिए बाेवनी की गई थी। भास्कर में खबर प्रकाशन के बाद प्रशासन ने संज्ञान लिया और यहां काम शुरू करवाया। सीएमओ विजय कुमार शर्मा का कहना है कि कलेक्टर के आदेश के बाद पाल रिपेयरिंग का काम शुरू कर दिया गया है। लागत करीब 97 लाख रुपए हैं। 10 जून तक हम काम पूरा कर देंगे ताकि बारिश में तालाब फिर भर जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn